wickkiey/tamil-wikipedia-chunked huggingface dataset:
# கபீர் கலா மஞ்ச்

**கபீர் கலா மஞ்ச்** (Kabir Kala Manch) என்பது 1992 ல் குசராத் கலவரத்தைத் தொடர்ந்து இந்தியாவின் மகாராட்டிராவின் புனேவில் உருவாக்கப்பட்ட ஒரு கலாச்சார அமைப்பாகும். இது இசை, கவிதை மற்றும் நாடகம் மூலம், சாதி எதிர்ப்பு, ஜனநாயக சார்பு செய்தியை பரப்புவதை நோக்கமாகக் கொண்டுள்ளது. சேரிகள் மற்றும் தெருக்களில் எதிர்ப்பு கவிதை மற்றும் நாடகங்களை நிகழ்த்தும் மாணவர்கள் மற்றும் இளம் தொழில் வல்லுநர்கள் இதில் இடம் பெற்றுள்ளனர்.
# கபீர் கலா மஞ்ச்

## வரலாறு

1992 குசஜராத் கலவரத்திற்குப் பிறகு,
# கபீர் கலா மஞ்ச்

## நக்சலைட் இணைப்புகளின் குற்றச்சாட்டுகள்

கபீர் கலா மஞ்ச் குழுவின் ஆர்வலர்கள் மகாராட்டிரா அரசாங்கத்தால் " மாவோயிஸ்டுகள்" மற்றும் " "நக்சலைட்டுகள்" என்று சட்டவிரோத தடுப்புச் சட்டத்தின் கீழ் கைது செய்யப்பட்டனர். 2011 மேஇல், மாவோயிஸ்ட் அல்லது நக்சலைட் சித்தாந்தத்தை ஊக்குவித்ததாக குற்றம் சாட்டப்பட்ட இசைக்கலைஞர்கள் மற்றும் கவிஞர்கள் மீது பயங்கரவாத எதிர்ப்புப் படை நடத்திய தாக்குதல் சீத்தல் சாத்தே மற்றும் கபீர் கலா மஞ்சின் மற்ற உறுப்பினர்கள் தலைமறைவாக வழிவகுத்தது.  
தலைமறைவாக இருந்த இதன் உறுப்பினரான சீத்தல் சாத்தே மற்றும் அவரது கணவர் சச்சின் மாலே ஆகியோர் 2013 ஏப்ரல் 2 அன்று, மும்பை காவல்துறையினரிடம் சரணடைந்தனர். அதே நேரத்தில் அவர்கள் குற்றச்சாட்டுகளை மறுத்து தங்களை நிரபராதிகள் என்று தக்க வைத்துக் கொண்டு, தாங்கள் "சரணடையவில்லை" என்றும் வலியுறுத்தினர். கபீர் கலா மஞ்ச்சின் உறுப்பினர்களில் இருவரான தீபக் தெங்கிள் மற்றும் சித்தார்த் ஆகியோருக்கு மும்பை உயர் நீதிமன்றம் பிணை வழங்கியது. ஆனால் கர்ப்பமாக இருந்தபோதிலும், சீத்தலுக்கும், அவரது கணவருக்கும் உடனடியாக, மீண்டும் 2013 சூன் 4 அன்று மும்பை அமர்வு நீதிமன்றம் பிணை தர மறுத்தது. மனிதாபிமான அடிப்படையில் 2013 சூன் 28 அன்று பம்பாய் உயர்நீதிமன்றத்தால் அவருக்கு பிணை வழங்கப்பட்டது. 2017 சனவரி 3 அன்று, கைது செய்யப்பட்ட குழுவின் மீதமுள்ள உறுப்பினர்களான சச்சின் மாலி, சாகர் கோர்கே மற்றும் ரமேஷ் கெய்சோர் ஆகியோருக்கு இந்திய உச்ச நீதிமன்றத்தால் பிணை வழங்கப்பட்டது.
# கபீர் கலா மஞ்ச்

## தாக்குதல்

புனேயின் இந்திய திரைப்பட மற்றும் தொலைக்காட்சி நிறுவனத்தின் மாணவர்கள் ஏற்பாடு செய்திருந்த தேசிய திரைப்பட ஆவணக் காப்பக நிகழ்ச்சியின் பின்னர் கபீர் கலா மஞ்ச்சின் உறுப்பினர்கள் மற்றும் நிகழ்ச்சியின் அமைப்பாளர்கள் அகில பாரத வித்யார்த்தி பரிசத்தின் உறுப்பினர்களால் தாக்கப்பட்டனர்.
# கபீர் கலா மஞ்ச்

## சீத்தல் சாத்தே

சீத்தல் சாத்தே மகாராட்டிராவின் புனேவைச் சேர்ந்த ஒரு நாட்டுப்புற பாடகரும், கவிஞரும் மற்றும் தலித் உரிமை ஆர்வலரும் ஆவார். இவர் 2000களின் நடுப்பகுதியில் கபீர் கலா மஞ்சின் முன்னணி பாடகர்களில் ஒருவராக முக்கியத்துவம் பெற்றார்.  
2007 ஆம் ஆண்டு ஆவணப்படத் தயாரிப்பாளர் ஆனந்த் பட்வர்தன், கபீர் கலா மஞ்ச் நிகழ்ச்சிகளை படமாக்கி, 1997 ஆம் ஆண்டில் மும்பையின் ரமாபாய் நகரில் நடந்த காவல் கொலைகளிலிருந்து உருவான சாதி பதட்டங்கள் மற்றும் வன்முறைகள் பற்றிய திரைப்படமான *ஜெய் பீம் காம்ரேட்* என்ற ஆவணப்படத்திற்கான காட்சிகளை சேகரிக்கும் போது சாத்தேவை விரிவாக பேட்டி கண்டு, *ஜெய் பீம் காம்ரேட்* என்பதை இறுதியாக வெளியிடப்பட்டார். 2011ஆம் ஆண்டில், பட்வர்தனின் கூற்றுப்படி, "சீத்தலைப் போன்றவர்கள் மீண்டும் பொதுவெளியில் வந்து தாங்கள் எந்தத் தவறும் செய்யவில்லை என்பதை நிரூபிக்க முடியும், சக்தியற்றவர்களுக்காகப் பேசுவதைத் தவிர வேறு எதுவும் இல்லை" என்றார். இந்தியாவைச் சுற்றியுள்ள கல்லூரிகள் மற்றும் பல்கலைக்கழகங்களில் திரையிடப்பட்ட இந்தப் படம், சாத்தேவின் இசையையும் செய்தியையும் மகாராட்டிராவுக்கு வெளியே பார்வையாளர்களுக்கு அறிமுகப்படுத்தியது.
# டயர் நகரம்

**டயர்** (*Tyre*) ( *Ṣūr*; போனீசியம்: *Ṣūr*; சிரியாக்: ܣܘܪ, *Tzór*; கிரேக்கம்: Τύρος *Týros*; ; *Tir*; ; லெபனிய பிரான்சு மொழியில் சௌர் (**Sour**) என்றும் அழைப்பர்.இது லெபனான் நாட்டின் தெற்கு ஆளுநகரத்தில் அமைந்துள்ளது. இதன் வடக்கே 39.5 கிலோ மீட்டர் தொலைவில் சிதோன் நகரமும்; இதன் கிழக்கே 6 கிலோ மீட்டர் தொலைவில் பின்த் ஜபீல் நகரம் உள்ளது.  
உலகில் பல்லாண்டுகளாக தொடர்ந்து மக்கள் வாழும் நகரங்களில் டயர் நகரமும் ஒன்று. இந்நகரத்தில் கிமு 2750 முதல் தற்போது வரை மக்கள் தொடர்ந்து வாழ்கின்றனர். இந்நகரம் பண்டைய அண்மை கிழக்குப் பகுதியின் வளமான பிறை பிரதேசத்தில் மத்தியதரைக் கடலின் கிழக்குக் கடற்கரையில் தற்கால லெபனான் நாட்டின், அமைந்த டயர் நகரம், டயர் மாவட்டம் மற்றும் தெற்கு ஆளுநகரத்தின் தலைமையிடமாக உள்ளது. 2003-ஆம் கணக்குப்படி, இந்நகரம் 1,17,000 மக்கள்தொகை கொண்டிருந்தது. லெபனான் நாட்டின் தலைநகரான பெய்ரூத்திற்கு தெற்கே 80 கிமீ தொலைவில் டயர் நகரம் உள்ளது. இதன் வடக்கில் 40 கிமீ தொலைவில் சிடோன் நகரம் உள்ளது.  
டயர் என்பதற்கு பாறை என்பது பொருளாகும். பண்டைய காலத்தில் இந்நகரம் பாறைகளின் மீது கட்டப்பட்டதால் இதனை டயர் என அழைக்கப்படுகிறது.  
லெபனான் நாட்டில் தற்போது ஐந்தாதவது பெரிய நகரம் டயர் ஆகும். மற்ற நகரங்கள் பெய்ரூத், திரிபோலி, அலெய் மற்றும் சிதோன் ஆகும். இங்கு லெபனான் நாட்டின் பெருந் துறைமுகம் அமைந்துள்ளது. இங்கு சுற்றுலாத் துறை முக்கியத் தொழில் ஆகும். இந்நகரத்தில் பண்டைய உரோமானியர்கள் நிறுவிய டயர் நகரம், உலகப் பாரம்பரியக் களமாக உள்ளது.
# டயர் நகரம்

## வரலாறு

பண்டைய காலத்தில் கிரேக்கர்கள் டயர் நகரத்தைச் சுற்றி பெரும் கோட்டை கட்டியிருந்தனர்.
# டயர் நகரம்

## வரலாறு

### வெண்கலக் காலம் மற்றும் இரும்புக் காலம்

கிரேக்க வரலாற்று அறிஞர் எரோடோட்டசுவின் கூற்றுப்படி, கிமு 2750-இல் கோட்டைச் சுவருடன் கட்டப்பட்ட பண்டைய அண்மை கிழக்கின் நகரங்களில் ஒன்றாக டயர் நகரம் விளங்கியிருந்தது. கிமு 17-ஆம் நூற்றாண்டு முதல் 13-ஆம் நூற்றாண்டு வரை டயர் நகரம் எகிப்தின் மத்தியகால இராச்சியம் மற்றும் எகிப்தின் புது இராச்சியத்தின் கீழ் இருந்தது. இராச்சியத்தின்]] பண்டைய இஸ்ரவேல் இராச்சியத்தின் (கி.மு. 1030 – கி.மு. 930) மன்னர்களான தாவீது மற்றும் சாலமோன் ஆகியோர் போனீசியா நாட்டை பிலிஸ்தியர்களிடமிருந்து கைப்பற்றி ஆண்டனர். அப்போது டயர் நகரத்தையும் தங்களின் இராச்சியப் பகுதியில் இணைத்துக் கொண்டனர். பண்டைய டயர் நகரத்தின் துறைமுகம் கிரேக்க, உரோம மற்றும் ஆப்பிரிக்க நாடுகளுக்கும், பண்டைய அண்மை கிழக்கு நாடுகளுக்கும் வணிக மையமாக விளங்கியது.  
பிலிஸ்தியர்களின் உதவியுடன் புது அசிரியப் பேரரசர் ஐந்தாம் சல்மானேஸ்வரர், டயர் நகரத்தை ஐந்தாண்டுகள் கைப்பற்றி வைத்திருந்தார்.
# டயர் நகரம்

## வரலாறு

### பாரசீகர் ஆட்சியில்

பாரசீக அகாமனிசியப் பேரரசுவின் ஆட்சியில், கிமு 539 முதல் கிமு 332 டயர் நகரம் இருந்தது.
# டயர் நகரம்

## வரலாறு

### கிரேக்கர்களின் ஆட்சியில்

மாசிடோனியாவின் அலெக்சாண்டர் 332-இல் போனீசியாவின் டயர் நகரத்தை ஏழு மாத முற்றுக்கைப்பின் கைப்பற்றினார்.
போரில் வீழ்ந்த 30,000 டயர் நகர மக்களை கிரேக்கர்கள் அடிமைகளாக விற்றனர் அல்லது கொன்றனர். அலெக்சாண்டரின் மறைவுக்குப் பின் ஹெலனிய காலத்தின் போது கிமு 306-இல் கிரேக்கப் படைத்தலைவர் ஆண்டிகோணஸ் டயர் நகரம் உள்ளிட்ட சிரியா, துருக்கி, மற்றும் கிரேக்கப் பகுதிகளுக்கு பேரரசர் ஆனார். பின்னர் டயர் நகரம் செலூக்கியப் பேரரசின் கீழ் சென்றது. கிமு 126-இல் செலூக்கியப் பேரரசிடமிருந்து டயர் நகரம் விடுதலைப் பெற்றது.
# டயர் நகரம்

## வரலாறு

### உரோமர்களின் ஆட்சியில்

கிறித்தவர்களின் புதிய ஏற்பாடு நூலில் இயேசு கிறிஸ்து தனது பரப்புரைகளை சிதோன் பகுதிகளில் மேற்கொண்டதாக அறிவிக்கிறது.  
உரோமைப் பேரரசு ஆட்சியில் கிபி 304-இல் டயர் நகர கிறிஸ்துவர்கள் 500 பேர் கூட்டம் கூட்டமாக படுகொலை செய்யப்பட்டனர்.
# டயர் நகரம்

## வரலாறு

### பைசாந்திய ஆட்சியில்

கிபி 395-இல் பைசாந்தியப் பேரரசு ஆட்சியில் டயர் நகரத்தில் பட்டுத் தொழில், கண்ணாடித் தொழில் மற்றும் சாயத் தொழில்கள் செழித்தன. பைசாந்திய பேரரசிடமிருந்து டயர் நகரத்தை சாசானியப் பேரரசினர் கைப்பற்றினர். பின்னர் கிபி 638-இல் இசுலாமிய படைகளுப்புகளால் ராசீதீன் கலீபகத்தின் கீழ் சென்றது.
# டயர் நகரம்

## வரலாறு

### இசுலாமிய ஆட்சியில்

கிபி 635-இல் அரேபிய இசுலாமிய ராசிதீன் கலீபகங்களின் தொடர் படையெடுப்புகளால் டயர் நகரம் கலீபா இராச்சியத்தின் கீழ் சென்றது. 998-இல் டயர் நகரம் எகிப்தின் பாத்திமா கலீபகத்தின் கீழ் சென்றது. 1086-இல் டயர் நகரம் துருக்கிய-பாரசீக கலப்பின செல்யூக் பேரரசின் கீழ் சென்றது. ஆனால் 1089-இல் மீண்டும் டயர் நகரம் எகிப்தின் பாத்திமா கலீபகத்தின் ஆட்சிகுற்பட்டது.
# டயர் நகரம்

## வரலாறு

### சிலுவைப் போர்க் காலம்

7 சூலை 1124-இல் முதல் சிலுவைப் போரின் போது டயர் நகரம் கிறிஸ்துவப் படைகளால் கைப்பற்றப்பட்டது.
பின்னர் டயர் நகரம் எருசலேம் பேரரசின் கீழ் சென்றது.
# டயர் நகரம்

## வரலாறு

### எகிப்தின் மம்லுக் சுல்தானக காலம்

கிபி 1291-இல் எகிப்திய மம்லுக் சுல்தான்கள் டயர் நகரத்தைக் கைப்பற்றினர்.
# டயர் நகரம்

## வரலாறு

### உதுமானியப் பேரரசுக் காலம்

1516-17-இல் துருக்கியின் உதுமானியப் பேரரசினர் டயர் நகரத்தை கைப்பற்றினர். முதல் உலகப் போரின் போது பிரான்சு நாட்டுப் படைகள் உதுமானியப் பேரரசின் படைகளை வென்று, டயர் நகரத்தில் இராணுவ தளத்தை அமைத்தனர்.
# டயர் நகரம்

## வரலாறு

### நவீன டயர் நகரம்

#### பிரான்சு காலனி ஆதிக்கத்தில்

1920-இல் சியா இசுலாமியர்களை வென்று பிரான்சு நாட்டு அரசு டயர் நகரத்துடன் கூடிய பெரிய லெபனான் எனும் காலனியாதிக்க நிலப்பரப்பை நிறுவினர். 1943-இல் டயர் நகரத்துடன் லெபனான் நாடு, பிரான்சு காலனி ஆதிக்கத்திலிருந்து விடுதலை பெற்றது.
# டயர் நகரம்

## மக்கள்தொகை பரம்பல்

டயர் நகரத்தின் இசுலாமியர்களில் பெரும்பாலானவர்கள் சியா இசுலாமியர்கள ஆவார். கிறித்தவர்கள் சிறுபான்மையாக உள்ளனர். டயர் நகரத்தில் 60,000 பாலஸ்தீன சன்னி இசுலாமிய அகதிகள் உள்ளனர். மேலும் 2015-இல் 2500 சிரியா நாட்டு அகதிகள் உள்ளனர். 2010-ஆம் ஆண்டு கணக்குப்படி, டயர் நகரத்தின் மொத்த மக்கள்தொகையில் கிறித்தவர்கள் 15% ஆக உள்ளனர். 2017-ஆம ஆண்டு கணக்குப்படி டயர் நகரத்தில் 42,500 கத்தோலிக்க கிறித்தவரகள் உள்ளனர்.
# டயர் நகரம்

## இதனையும் காண்க

- பண்டைய அண்மை கிழக்கின் நகரங்கள்
- வளமான பிறை பிரதேசம்
# இலாப்பெ சனக்கு

**இலாப்பெசனக்கு** (*Lappeh Zanak*, , *Lappeh Zang, Lapeh Sang, Lapeh Zang*) என்ற கிராமமானது, கானியபாத் (Ghaniabad) ஊரக மாவட்டத்தில் உள்ளது. இந்த ஊரக மாவட்டமானது, இரே மண்டலத்தின் (شهرستان رئ Ray County) நிருவாகப் பிரிவினுள் அடங்கியுள்ளது. 2006 ஆம் ஆண்டு எடுக்கப்பட்ட, மக்கள் தொகை கணக்கெடுப்பின்படி, இதன் மக்கள் தொகை 628 நபர்களையும், அவர்கள் 201 குடும்பங்களிலும் வாழ்ந்து இருந்தனர்.
# இலாப்பெ சனக்கு

## இரே மண்டலம்

இந்ந நிலப்பகுதியானது, தெகுரான் மாகாணத்தில் உள்ள நிருவாக ஆட்சி மண்டலத்தில் ஒன்றாகும். இந்த மண்டலத்தின் தலைநகரம், இரே நகரம் ஆகும். இது உண்மையில் தெகுரானின் ஒரு பகுதியாகும். 2006 மக்கள் தொகை கணக்கெடுப்பின்படி,இந்த மண்டலத்தில், 71,711 குடும்பங்களில், 292,016 நபர்கள் வாழ்ந்தனர். இந்த மண்டலம், மேலும் நான்கு மாவட்டங்களாக பிரிக்கப்பட்டுள்ளன. அவை யாதெனில், நடுவ மாவட்டம், பாசாபூயே (Fashapuyeh) மாவட்டம், கக்ரிசாக் ( Kahrizak) மாவட்டம், காலே நவ்வு (Qaleh Now) மாவட்டம் ஆகும்.
# இலாப்பெ சனக்கு

## மக்கள் தொகை

இங்கு பல்வேறு மொழியிலானப் பாரம்பரியக் குடும்பங்கள் வாழ்ந்தாலும், பெரும்பான்மையான ஈரானியக் குடும்பங்களில் பிறந்தவர்கள், எந்த வகையான உறவுகளை விடவும், தமது குடும்ப வழித்தோன்றல்களுக்கு, அதிக முக்கியத்துவத்தைக் கொடுக்கின்றனர். இதனால் அவர்கள் அருகருகே வாழ்ந்தாலும், தொலைவில் வாழ்ந்தாலும், சிறிய, பெரிய குடும்பங்களுக்கு இடையை நிலவும், குடும்ப உறவுப் பிணைப்புகள், அவரவர் நடத்தும் தொழில்களிலும், குடும்ப உறுப்பினர்கள் பின்னிப்பிணைந்து இயங்குகின்றனர். தெகுரான் மாகாணத்தில் 1,20,00.000 கோடிக்கும் மிகுதியான மக்கள் வசிக்கின்றனர். மேலும் இது ஈரானின் மிகுந்த மக்கள் தொகை அடர்த்தி கொண்ட பகுதியாக உள்ளது. இங்கு ஏறத்தாழ 86.5 சதவீதம் பேர் நகர்ப்புறங்களிலும், 13.5 சதவீதம் தெகுரான் மாகாண மக்கள் கிராமப்புறங்களிலும் வசிக்கின்றனர்.
# கோவா மாநில அருங்காட்சியகம்

**கோவா மாநில அருங்காட்சியகம்** (Goa State Museum) மாநில தொல்பொருள் அருங்காட்சியகம், பனாஜி என்றும் அழைக்கப்படுகிறது. இது இந்தியாவின் கோவா மாநிலத்தில் உள்ள ஒரு அருங்காட்சியகமாகும். 1977 ஆம் ஆண்டில் நிறுவப்பட்ட இந்த அருங்காட்சியகம் பண்டைய வரலாறு மற்றும் தொல்லியல், கலை மற்றும் கைவினை மற்றும் புவியியல் உள்ளிட்ட துறைகளைக் கொண்டுள்ளது. 2008 ஆம் ஆண்டு நிலவரப்படி, கல் சிற்பங்கள், மரப் பொருள்கள், செதுக்கல்கள், வெண்கலங்கள், ஓவியங்கள், கையெழுத்துப் பிரதிகள், அரிய நாணயங்கள் மற்றும் மானுடவியல் பொருள்கள் உட்பட சுமார் 8,000 கலைப்பொருட்கள் காட்சிக்கு வைக்கப்பட்டுள்ளன. தற்போது, இந்த அருங்காட்சியகம் பனாஜியில் உள்ள ஆதில் ஷாவின் அரண்மனையில் (பழைய செயலகம்) அமைந்துள்ளது.  
இந்த அருங்காட்சியகம் முன்பு பனாஜியில்உள்ள பட்டோவில் உள்ள EDC வளாகத்தில் இருந்தது. அதற்கு முன்பு, இது பனாஜியின் செயின்ட் ஈனஸில் வைக்கப்பட்டது. தற்போது இந்த அருங்காட்சியகம் பனாஜியில் உள்ள ஆதில் ஷாவின் அரண்மனையில் (பழைய செயலகம்) அமைந்துள்ளது. கோவாவின் வரலாற்று மற்றும் கலாச்சாரத்தின் பல்வேறு அம்சங்களைக் காண்பிப்பதற்காக கோவாவின் பண்டைய வரலாற்று மற்றும் கலாச்சார மரபுகள் பற்றிய தகவல்களை அருங்காட்சியகத்தின் கண்காட்சிகள் கருப்பொருளாகக் காட்டுகின்றன.
# கோவா மாநில அருங்காட்சியகம்

## காட்சியகங்கள்

கோவா மாநில அருங்காட்சியகத்தில் பதினான்கு காட்சியகங்கள் உள்ளன. அவை கருப்பொருட்களாக ஒழுங்குப்படுத்தப்பட்டுள்ளன. அவையாவன: சிற்பத் தொகுப்பு, கிறிஸ்தவக் கலைக்கூடம், அச்சிடும் வரலாற்று தொகுப்பு, பானர்ஜி கலைக்கூடம், மத வெளிப்பாட்டுத் தொகுப்பு, கலாச்சார மானுடவியல், தற்கால கலைக்கூடம், நாணயவியல் தொகுப்பு, கோவாவின் சுதந்திர போராட்ட தொகுப்பு, மெனிசஸ் பிராகன்சா தொகுப்பு, தளபாடங்கள் தொகுப்பு, கோவாவின் இயற்கை பாரம்பரியத் தொகுப்பு, சுற்றுச்சூழல் மற்றும் மேம்பாட்டு தொகுப்பு மற்றும் புவியியல் தொகுப்பு என்பனவாகும். இந்த அருங்காட்சியகத்தில் இந்தியாவின் அனைத்து பகுதிகளையும் குறிக்கும் சுமார் 8,000 கலைப்பொருட்கள் காட்சிப்படுத்தப்பட்டுள்ளன. அதே போல் இன்ஸ்டிடியூட் மெனிசஸ் பிராகன்சா ஆர்ட் கேலரி மற்றும் கலா அகாதமி ஆகிவற்றில் இருந்து கொண்டு வரப்பட்ட 645 பொருட்களும் உள்ளன. கிளாட் மற்றும் டாலோன் உள்ளிட்ட ஐரோப்பிய கலைஞர்களின் வெண்கல சிற்பங்களும் உள்ளன. கடம்பா மன்னரான விரா வர்மாவின் 1049 என்று திகதியிடப்பட்ட செப்புத்தகடும் இந்த தொகுப்பில் உள்ளது.  
கிறிஸ்தவ கலைக்கூடத்தில், புனிதர்களின் மர சிற்பங்கள், மற்றும் பக்தி ஓவியங்கள் மற்றும் காலனித்துவ காலத்தின் சில மர தளபாடங்கள் உள்ளன. பானர்ஜி கலைத் தொகுப்பில் கோவாவின் முன்னாள் ஆளுநர் எஸ்.கே. பானர்ஜி அருங்காட்சியகத்திற்கு பரிசளித்த பொருட்களும் காட்சிக்கு வைக்கப்பட்டுள்ளன. ஜெய்ப்பூர் பள்ளியின் ராஜஸ்தானின் சிற்றோவியங்கள், முகலாய ஓவியங்கள் , நாத்வாரா , ஒரிசாவின் படச் சித்திரங்கள் மற்றும் சமகால கலைஞர்களின் ஓவியங்களும் உள்ளன.  
டச்சுக்காரர்களுக்கு எதிரான போர்த்துகீசிய வெற்றியைக் குறிக்கும் ஒரு கொடியும் காட்சிக்கு வைக்கப்பட்டுள்ளது. மெனிசஸ் பிராகன்சா தொகுப்பில் சமகால கோன் மற்றும் இந்திய கலைகள் உள்ளடக்கப்பட்டுள்ளன. அத்துடன் கோவாவின் போர்த்துகீசிய ஆளுநர்கள் மற்றும் பிரதமர்களின் உருவப்படங்களும் உள்ளன.  
பிரவர்மா மன்னனின் காலத்தைச் சேர்ந்த நடுகற்கள் கலாச்சார மானுடவியல் காட்சியகத்தில் காட்சிக்கு வைக்கப்பட்டுள்ளன. சுற்றுச்சூழல் மற்றும் மேம்பாட்டு தொகுப்பில் கோவாவின் பல கிராமங்களினதும் கலாச்சார கண்காட்சிகள் காட்சிப்படுத்தப்பட்டுள்ளன. புவியியல் தொகுப்பில் கிமு 10,000 என திகதியிடப்பட் ஒரு புதைபடிவ எலும்பு உள்ளது.  
மத வெளிப்பாட்டுத் தொகுப்பில் குப்தர் காலத்தைச் சேர்ந்த விஷ்ணுவின் மிகவும் சிறப்பான சிற்பம் உள்ளது. பாரம்பரிய இசைக்கருவிகள், மத சடங்குகளில் பயன்படுத்தப்படும் பாத்திரங்கள், பனை ஓலையில் கையெழுத்துப் பிரதிகள் மற்றும் பல மத வேதங்களின் காகிதம் மற்றும் பல மத சடங்குகள் மற்றும் பண்டிகைகளின் சில புகைப்படங்கள் என்பனவும் காட்சிப்படுத்தப்பட்டுள்ளன. போர்த்துகீசிய ஆளுனரின் நாற்காலி, சில மேற்கத்திய பாணி தளபாடங்கள் என்பனவும் வைக்கப்பட்டுள்ளன. 18 ஆம் நூற்றாண்டில் செதுக்கப்பட்ட மர தேரும் காட்சிப்படுத்தப்பட்டுள்ளது.
# அதீப் (பாக்கித்தானிய நடிகர்)

**முசாபர் அதீப்** அல்லது சுருக்கமாக அதீப் (ஆங்கிலம் :'Adeeb) (1934 &ndash; 26 மே 2006) இவர் ஒரு பாகிஸ்தான் திரைப்பட நடிகர் ஆவார். அவர் 1940 முதல் 1962 வரை 38 இந்திய படங்களில் தோன்றியுள்ளார், இருப்பினும் அவர் 1950 கள் வரை இவர் அவ்வளவாக படங்களில் நடிக்கத் தொடங்கவில்லை. 1962 ஆம் ஆண்டில், அவர் இந்தியாவின் பம்பாயிலிருந்து (இப்போது மும்பை) பாக்கித்தானின் லாகூருக்கு மாறினார். மேலும் அவர் இறக்கும் வரை தனது திரைப்பட வாழ்க்கையில் 500 க்கும் மேற்பட்ட படங்களில் நடித்துள்ளார்.
# அதீப் (பாக்கித்தானிய நடிகர்)

## ஆரம்பகால வாழ்க்கை மற்றும் தொழில்

அவர் பம்பாயில் காஷ்மீரைச் சேர்ந்த பழமைவாத பஷ்தூன் (பதான்) குடும்பத்தில் பிறந்தார். அவரது குடும்பம் 1947 இல் பாகிஸ்தான் சுதந்திரம் பெறுவதற்கு முன்பு பம்பாய்க்கு குடிபெயர்ந்தது, அங்கு மகாராட்டிராவிலுள்ள பம்பாய் பல்கலைக்கழகத்தில் உருது இலக்கியத்தில் முதுகலை பட்டம் முடித்த பின்னர், அவர் நடிக்கத் தொடங்கினார். அவரது சமகாலத்தவர்களைப் போலல்லாமல், திரைக்கதை என்பது அதீப்பின் முதல் விருப்பமாக இருந்தது. ராஜ் கபூரின் தந்தை பிருத்வி ராஜ் கபூருடன் பிருத்வி திரையரங்கிலும், பின்னர் இந்தியன் நேஷனல் தியேட்டர் என்ற நாடக அமைப்பில் உதவி இயக்குநராகவும் பணியாற்றினார். இந்தியாவில் இந்த நேரத்தில்தான் அவர் நடிப்பின் அடிப்படைகளை அறிந்து கொண்டார், இது பின்னர் 2 தலைமுறை பார்வையாளர்களை மகிழ்விக்க உதவியது.  
அவர் தனது ஆரம்ப வாழ்க்கையில் சிறிய வேடங்களில் பணியாற்றிய போதிலும், ஜியா சர்காதியின் இயக்கத்தில் திலீப் குமார், மீனா குமாரி மற்றும் அன்வர் உசேன் ( நர்கிசின் சகோதரர்) ஆகியோருக்கு எதிராக நடித்த "புட்பாத்" (1953) என்ற திரைப்படம் அவருக்கு முதல் திருப்புமுனைப் படமாக அமைந்தது. இயக்குநர் அக்பர் அலி அக்கு மற்றும் நடிகர் / இயக்குநர் இக்பால் யூசுப், அதீப்பின் நெருங்கிய நண்பரின் மகனும், இயக்குனருமான எஸ்.எம். யூசுப் போன்றோரின் வற்புறுத்தலின் பேரில், 1962 ஆம் ஆண்டில் பாக்கித்தானில் குடிபெயர்ந்தார். அதற்கு முன்பு, இந்தியாவில் "மெஹந்தி", "பாக் தமன்" (1956) மற்றும் "ஜங் உட்பட 30 படங்களில் பணியாற்றினார். அவர் கராச்சியில் குடியேறினார், பின்னர் லாகூருக்குச் சென்று 1960 களில் இருந்து தனது கடைசிப் படமும் சையத் நூரின் பெரிய வெற்றிப்படமுமான "மஜஜன்" (2006) வரை பாத்திரங்களைத் தேடித்தேடி நடித்து வந்துள்ளார்.  
பாக்கித்தானிய திரைப்படங்களில் வில்லனாக இருக்கும் அஸ்லம் பெர்வைஸ், மசூத் அக்தர் மற்றும் முகமது அலி போன்ற அழகிய வில்லன்களால் ஆளப்பட்டு வந்த சகாப்தத்தில், அதீப் *"தால் மெய்ன் காலா* " என்ற திரைப்படத்தின் (1964) மூலம் நுழைந்தார். இத்திரைப்படத்தை இக்பால் யூசுப் இயக்கியுள்ளார். மேலும் மறைந்த நடிகர்கள் நிராலா மற்றும் முகமது அலி ஆகியோருடன் சையத் கமல் மற்றும் பஹார் பேகம் ஆகியோரும் முக்கியக் கதாபாத்திரத்தில் நடித்திருந்தனர்.  
அவரது கடைசி ஆண்டுகளில், அவர் திரைப்படங்களை விட மேடையில் மிகவும் சுறுசுறுப்பாக இருந்தார் மற்றும் சர் சையத் அகமது கானின் கடைசி தொலைக்காட்சி நாடகங்களில் ஒரு பாத்திரத்தை ஏற்று நடித்தார். 50 ஆண்டுகளுக்கும் மேலான ஒரு திரைவாழ்க்கையில், அதீப் 500 க்கும் மேற்பட்ட படங்களில் நடித்துள்ளார், ஏமாற்றும் சகோதரர், கொடூரமான தந்தை, மோசமான கணவர், நேர்மையற்ற நண்பர் மற்றும் மிருகத்தனமான நில உரிமையாளர் போன்ற வெவ்வேறு வடிவங்களில் வில்லத்தனமான பாத்திரங்களை சித்தரிக்கிறார்.
# அதீப் (பாக்கித்தானிய நடிகர்)

## இறப்பு

அதீப் 2006 மார்ச் 26, அன்று மாரடைப்பால் பாதிக்கப்பட்டு, லாகூரில் உள்ள பஞ்சாப் இருதயவியல் நிறுவனத்தில் இறந்தார்.
# அறுவைசிகிச்சை மகப்பேறு

**அறுவைசிகிச்சை மகப்பேறு** என்பது அறுவை சிகிச்சை மூலம் குழந்தைகளை பிரசவிக்கும் ஒரு மருத்துவ முறை ஆகும். பொதுவாக ஒரு அறுவைசிகிச்சை பிரசவம் தாய் மற்றும் சேயின் உடல் நிலை சரியாக இல்லாத போதோ அல்லது சுகப்பிரசவத்திற்கு வாய்ப்பே இல்லாத போதோ இம்முறை தேர்வு செய்யப்படுகிறது. பொதுவாக தாய் உடல் நிலை தேறி மருத்துவமனையிருந்து வீட்டிற்கு செல்ல பல நாட்கள் ஆகலாம். இந்த பிரதவ முறையால் இனப்பெருக்க மண்டலத்தில் எந்தவித பாதிப்பும் ஏற்படாது.  
உலகளவில் 2012 ஆம் ஆண்டு சுமார் 23 மில்லியன் நபருக்கு அறுவைசிகிச்சை பிரசவம் நடைபெற்றது. சில சான்றுகள் 19% என்ற உயர்ந்த அளவு பெண்கள் இந்த பிரசவ முறையில் நல்ல ஆரோக்கியம் அடைந்துள்ளனர் என கூறுகிறது. உலக நாடுகளில் 45 நாடுகளுக்கு மேல் இந்த பிரசவ முறை 7.5% அளவுக்கும் கீல் உள்ளது. ஆனால் 50 நாடுகளுக்கு மேல் இதன் அளவு 27% அளவுக்கும் மேல் உள்ளது. இந்த பிரசவ முறை கிருத்து பிறப்பதற்கு முன்பே 715 ஆம் ஆண்டிலேயே நடைபெற்றதாக குறிப்பு உள்ளது. இதில் குழந்தை நல்ல முறையில் பிறந்தும், தாய் இறந்தும் உள்ளார்.
# பிலால் அசரப்

**பிலால் அசரப்** இவர் ஒரு பாக்கித்தான் திரைப்பட நடிகர் மற்றும் "விஷுவல் எஃபெக்ட்ஸ்" இயக்குநர் ஆவார். ஃபிராங்க்ளின் மார்ஷல் கல்லூரியிலிருந்து விஷுவல் எஃபெக்ட்ஸைப் படித்த பிறகு, விஷுவல் எஃபெக்ட்ஸ் இயக்குநராக தனது வாழ்க்கையைத் தொடங்கினார், பின்னர் 2014 ஆம் ஆண்டின் புகழ்பெற்ற *ஓ 21* என்ற திரில்லர் திரைப்படத்தில் ஒரு சிறிய பாத்திரத்தில் தோன்றியதின் மூலம் தனது வாழ்க்கையைத் தொடர்ந்தார். பின்னர் 2017 இல் அசரப் மற்றொரு புகழ்பெற்ற போர்த் திரைப்படமான *யல்காரில்* இராணுவ அதிகாரியாக நடித்தார்.
# பிலால் அசரப்

## ஆரம்பகால வாழ்க்கை மற்றும் கல்வி

அசரப் கராச்சியில் பஞ்சாபி வம்சாவளியைச் சேர்ந்த உருது மொழி பேசும் ஒரு குடும்பத்தில் பிறந்தார். 2016 இல் வெளிவந்த *"ஜனான்*" என்ற படத்தில் பஷ்தூன் என்ற கதாபாத்திரத்தில் நடித்தார், ஆனால் அவர் பஷ்தூனாக இல்லாததால், அவர் தனது பாத்திரத்திற்காக பஷ்தூ மொழியைக் கற்றுக்கொண்டார், இது "பாடல்களுக்கு உதடு அசைப்பதற்கு போதுமானதாகும்."  
அசரப் தனது ஆரம்பக் கல்வியை கராச்சியில் உள்ள புனித மைக்கேல்ஸ் கான்வென்ட் பள்ளியில் பெற்றார். அமெரிக்காவின் பென்சில்வேனியாவில் உள்ள பிராங்க்ளின் &amp;amp; மார்ஷல் கல்லூரியில் "விஷுவல் எஃபெக்ட்ஸ்" இயக்கத்தைப் படித்தார். அவர் நிதி மற்றும் கலைகளில் இரட்டை பட்டம் பெற்றார். பின்னர் அனிமேஷனை கற்க இலண்டனில் உள்ள எஸ்கேப் ஸ்டுடியோவுக்குச் சென்றார். கேமராவின் பின்னால் அவருக்கு பத்து வருட அனுபவம் உள்ளது.  
அவர் ஆரம்பத்தில் நியூயார்க்கில் ஒரு நிதியிழப்பு ஆலோசகராக பணிபுரிந்தார். ஆனால் அவரது மறைந்த சகோதரி சாடியா அசரப்பின் வற்புறுத்தலின் பேரில் பின்னர் அவர் தனது வேலையை விட்டுவிட்டு அனிமேஷன் மற்றும் "விஷுவல் எஃபெக்ட்ஸ்" படிப்பதற்காக இலண்டன் சென்றார், அவரது சகோதரி ஒரு இயக்குநர் மற்றும் நியூயார்க் பல்கலைக்கழகத்தில் திரைப்படத் தயாரிப்புத்துறையில் ஆசிரியர், அவர் பாகிஸ்தானின் சினிமாவை மேம்படுத்த விரும்பினார், அவருடன் இணைந்து இவர் தீவிர திரைப்படங்களை உருவாக்கினார். அவர் ஒரு நடிகராக மாற முடிவு செய்ததற்கு அவரது சகோதரிதான் காரணம்.  
அவர் தனக்கு எல்லா நேரங்களிலும் பிடித்த இசைக்குழுவாக பிங்க் ஃபிலாய்ட் என்பதை குறிப்பிட்டுள்ளார், *சென்ட் ஆஃப் எ வுமன்* என்ற திரைப்படம் அவரை ஒரு நடிகராக தள்ளியது அதே நேரத்தில் சிற்பம் மற்றும் ஓவியம் ஆகியவை தனது "மறைக்கப்பட்ட திறமைகள்" என்றும் விவரித்தார்.
# பிலால் அசரப்

## தொழில்

பிலால் அசரப் 2014 ஆம் ஆண்டின் திரில்லர் படமான *ஓ 21* இல் ஒரு சிறிய வேடத்தில் தோன்றினார். 2016 ஆம் ஆண்டில், அர்மீனா கான் மற்றும் அலி ரஹ்மான் கான் ஆகியோருடன் இணைந்து ஜான் என்ற காதல் நகைச்சுவை படத்தில் அசரப் தனது முன்னணி நடிப்பை அறிமுகப்படுத்தினார், இது விமர்சகர்களிடமிருந்தும் பார்வையாளர்களிடமிருந்தும் பாராட்டைப் பெற்றது. அடுத்த ஆண்டு அவர் யால்கார் என்ற போர் திரைப்படத்தில் தோன்றினார், இது திரைப்பட நுழைவு சீீட்டு விற்பனையில் ஒரு நல்ல தொடக்கத்தைக் கொண்டிருந்தது, அதே நேரத்தில் அவரது 2017 ஆம் ஆண்டு வெளியான *ரங்ரேஸா* ஒரு விமர்சன மற்றும் வணிக ரீதியான தோல்வியாக இருந்தது.
# கசிமிர் பங்

**கசிமிர் பங்**(Kazimierz Funk) பெப்ரவரி 23, 1884 – நவம்பர் 19, 1967), பொதுவாக ஆங்கிலத்தில் **Casimir Funk** என மொழிவழிப்படுத்தப்பட்டு அழைக்கப்பட்ட போல்ஸ் நாட்டு உயிர் வேதியியலாளராவார்,.
# கசிமிர் பங்

## அடைவுகள்

கிரிஸ்டியன் எய்க்மன் எழுதிய கட்டுரையான 'சிவப்பு அரிசியை உண்ட மக்கள் தனியே பால் பொருட்களை உண்ட மக்களை விட பெரிபெரிக்கு சகிப்புத் தன்மையை காட்டியதைக் குறுப்பிடும்' கட்டுரை ஒன்றை படித்த பின்னர் பங் அந்த கூறை வேறாக்குவதற்கு முயற்சித்து அதில் வெற்றியும் கண்டார். இதன் மூலம் அமைன் கூட்டத்தைக் கொண்ட பதார்த்தம் வைட்டாமின் எனப்பட்டது. பின்னர் அது வைட்டமின் B<sub>3</sub> (நியாசின்) என அழைக்கப்பட்டது. ஆயினும் அவர் இது தயமின் (வைட்டமின்B<sub>1</sub>)ஆக இருக்கவேண்டுமென இவர் கருதினார். இது பெரி பெரி எதிர்ப்புக் காரணியாக கூறப்படுகின்றது. இவர் 1911இல் தனது முதலாவது ஆய்வுக் கட்டுரையான டைகைட்ரொபீனைல் அலனின் குறித்த கட்டுரையைப் பிரசுரித்தார். பங் வைட்டமின் B1 போல ஒன்றுக்கு மேற்பட்ட கூறுகள் காணப்படலாம் என நம்பினார். 1912இல் பங் அரச மருத்துவ ஆய்விதழுக்கு எழுதிய ஆராய்ச்சிக் கட்டுரையில் குறைந்தது நான்கு விற்றமின்கள் இருக்கலாம் என முன்மொழிந்தார். அவை, பெரிபெரியைத் தடுப்பது, ஸ்கர்விநோயைத் தடுப்பது, பெல்லாக்ரா நோயைத் தடுப்பது, என்புருக்கி நோயைத் தடுப்பது எனக் காட்டினார். 1912இல் விற்றமின்கள் பற்றி நூல் ஒன்றை வெளியிட்டார்.  
ஏனைய நோய்களான என்புருக்கி,பெல்லாக்ரா, குளூட்டன் ஒவ்வாமை, ஸ்கர்வி என்பவையும் விற்றமின்களால் குணப்படுத்தக்கூடியவை எனும் எடுகோளை பங் முன்வைத்தார்.  
பெல்லாக்ரா பற்றிய ஆராச்சிகளை மேற்கொண்ட ஆரம்ப ஆய்வாளராக பங் கொள்ளப்படுகிறார். தானியங்களை இடிக்கும் முறை பெல்லாக்கிரா நோயை உண்டாக்குவதில் பாரிய பங்காளிப்புகளை ஆற்றுவதாக இவர் கருதினார். தானியங்களை இடிக்கும் முறையில் ஏற்படுத்தும் மாற்றம் இந்நோய்ப் பாதிப்பைத் தடுக்கும் என்பதாகக் கூறினார். ஆனால் இந்த விடயம் குறித்து அவரது இந்தக் கட்டுரையில் எந்தக் கவனத்தையும் யாரும் செலுத்தவில்லை.  
வைட்டமின்களில் எந்தவொரு நைதரசன் சேர்வையான அமைன் கூட்டமும் இல்லை என்பதல் அதன் ஆங்கிலப் பெயரில் ஆரம்பத்தில் வழங்கப்பட்ட வழக்கில் இறுதியில் இருந்த "e" அகற்றப்பட்டு "vitamin" என வழங்கப்பட்டது.  
ஏனைய அவசியமான போசணைக் கூறுகளாக மற்றாஇய வைட்டமின்களான B<sub>1</sub>, B<sub>2</sub>, C, மற்றும் D ஆகியவதற்றை அறிவதக்கு இவரது கண்டுபிடிப்புகள் அடிகோலின.  
1936இல் தயமினின் மூலக்கூற்றுக் கட்டமைப்பை தீர்மானித்தார். இதனை வேறாக்கிய முதல் நபர் இவராக இல்லாத போதிலும் இதன் கட்டமைப்பு இவரால் அமைக்கப்பட்டது.  
பங் பல்வேறு துறைகளில் ஆராய்ச்சிகளை மேற்கொண்டார். இயக்குநீர், நீரிழிவு, வயிற்றுப்புண் புற்றுநோய் முதலிய துறைகள் இவற்றுள் முதன்மையானவை.  
1940களில் அமெரிக்காவில் இருந்து திரும்பிய பின்னர், வைத்தியா ஆராய்ச்சிகளுக்கான பங் நிறுவனத்தின் தலைவர் ஆனார். தனது இறுதி வருட கற்கைகளை உயிரியல் கட்டிகள் (புற்றுநோய்) பற்றிய கற்கைகளில் செலவிட்டார்.
# கசிமிர் பங்

## பங் விருது

அமெரிக்க அறிவியல் மற்றும் கலைக்கான போளிஸ் நிறுவனம் வருடாந்தம் கசிமிர் பங் இயற்கை விஞ்ஞான விருதினை போளிஸ் அமெரிக்க அறிவியலாளர்களுக்கு வழங்கி வருகின்றது. இந்த விருதினை வென்ற பலர் நோபல் பரிசில் பெற்றவர்களாக உள்ளனர். ரொனால்ட்கோஃப்மான், அலக்சாண்டர் வொல்ஸன், கிலாரி கொப்ரொசிக்கி முதலானவர்களைக் குறிப்பிடலாம்.
# கவா புத்தி

**கவா புதிஹ் (Kawah Putih)** என்பது ஒரு எரிமலை பள்ளத்தில் உள்ள ஏரி மற்றும் சுற்றுலா தலமாகும். இது, &nbsp; இந்தோனேசியாவின் மேற்கு ஜாவாவில் பாண்டுங்கிற்கு தெற்கே 50 கி.மீ. தொலைவில் அமைந்துள்ளது.  
கவா புதிஹ் ஏரி (7.10 ° S 107.24 ° E) பட்டுஹா மலையை உருவாக்கும் இரண்டு பள்ளங்களில் ஒன்றாகும். இது ஒரு ஆண்டிசிடிக் சுழல்வடிவ எரிமலை ஆகும். (இது ஒரு "கலப்பு" எரிமலை). ஜாவாவில் உள்ள ஏராளமான எரிமலைகளில் பட்டுஹா மலை ஒன்றாகும். கவா புதிஹ் பள்ளம் ஏரி 1600 ஆம் ஆண்டிலிருந்து குறிப்பிடத்தக்க செயல்பாட்டின் பதிவுகள் இல்லாத ஒப்பீட்டளவில் நிலையான எரிமலை அமைப்பைக் குறிக்கிறது.  
கவா புதிஹ் தளம் பார்வையாளர்களுக்கு 1987 இல் திறக்கப்பட்டது. இந்த ஏரி கடல் மட்டத்திலிருந்து 2,430 மீட்டர் உயரத்தில் உள்ளது, எனவே உள்ளூர் காலநிலை பெரும்பாலும் குளிராக இருக்கும். இங்கு வெப்பநிலை அடிக்கடி 10 டிகிரி செல்சியஸ் வரை இருக்கும். இது வடக்கு ஜாவா சமவெளி மற்றும் தலைநகர் ஜகார்த்தாவின் ஈரப்பதத்திலிருந்து ஒரு விறுவிறுப்பான மாற்றத்தை ஏற்படுத்துகிறது. கவா புதிஹ் என்பது கணிசமான உயர் அமில ஏரி (pH 0.5-1.3) ஆகும். இதில் உள்ள கந்தகத்தின் செறிவு மற்றும் வெப்பநிலை அல்லது ஆக்ஸிஜனேற்ற நிலையைப் பொறுத்து நீல நிறத்தில் இருந்து வெண்மை நிற பச்சை அல்லது பழுப்பு நிறமாக மாறுகிறது. ஏரியைச் சுற்றியுள்ள மணல் மற்றும் பாறைகள் அமிலத்தன்மை வாய்ந்த ஏரி நீருடனான தொடர்பு மூலம் வெண்மை நிறங்களாக கசிந்துள்ளன. சாத்தியமான கனிம மழையும் கூட இதற்கு காரணமாக உள்ளது.
# கவா புத்தி

## வரலாறு

இந்த ஏரி முதன்முதலில் மேற்கு உலகில் 1837 ஆம் ஆண்டில் டாக்டர் ஃபிரான்ஸ் வில்ஹெல்ம் ஜுங்ஹுன் என்ற ஜெர்மன் தாவரவியலாளரால் ஆவணப்படுத்தப்பட்டதாகக் கூறப்படுகிறது, அவர் 1864 இல் பாண்டுங்கிற்கு வடக்கே லெம்பாங்கில் இறக்கும் வரை இந்தோனேசியாவில் கணிசமான அளவு ஆராய்ச்சிகளை மேற்கொண்டார். அந்த நேரத்தில், அப்பகுதியின் வரலாறு குறித்து பல்வேறு உள்ளூர் கதைகள் இருந்தன. பறவைகள் இப்பகுதிக்கு அருகில் பறக்க தயங்குவதாகவும், அப்பகுதியில் உள்ள கிராமவாசிகள் ஏரியைச் சுற்றியுள்ள காடுகளை வினோதமாகவும் சற்றே மர்மமாகவும் கருதினர். இந்த கதைகள் டாக்டர் ஜுங்ஹுனை விசாரிக்க தூண்டின. அவர் கவா புதிஹ் ஐ கண்டுபிடித்தார்.
# கவா புத்தி

## வரலாறு

### சுரங்கம்

பள்ளத்தில் முன்பு ஒரு கந்தக சுரங்கம் இருந்தது, ஆனால் இப்போது உற்பத்தி நிறுத்தப்பட்டுள்ளது. ஜாவாவில் டச்சு ஆட்சியின் காலத்தில் *ஸ்வாவெல் ஒன்ட்ஜினிங் கவா புதிஹ்* என அழைக்கப்படும் ஒரு கந்தக ஆலை முதன்முதலில் ஏரிக்கு அருகில் நிறுவப்பட்டது. இந்த ஆலை பின்னர் இரண்டாம் உலகப் போரின்போது ஜப்பானிய இராணுவத்தால் *கையகப்படுத்தப்பட்டது* மற்றும் *கவா புதிஹ் கென்சங்கா யோகோயா சிவிடி* என்ற பெயரில் *இயங்கியது* . இந்த சுரங்க நடவடிக்கைகளின் எச்சங்களை குறிக்கும் பல்வேறு சுரங்கங்களுக்கான நுழைவு புள்ளிகள் தற்போதைய தளத்தை சுற்றி பல இடங்களில் காணலாம்.
# கவா புத்தி

## வரலாறு

### சுற்றுலாத்தலம்

ஃபிரான்ஸ் வில்ஹெல்ம் ஜுங்ஹுன் முதன்முதலில் ஏரியைக் கண்டுபிடித்த ஒரு நூற்றாண்டுக்கு மேலாக, 1991 ஆம் ஆண்டில் இந்தோனேசிய அரசுக்குச் சொந்தமான வனவியல் நிறுவனமான *பெர்ஹுதானி யூனிட் III ஜாவா பாரத் டான் பான்டென்* ( மேற்கு ஜாவா மற்றும் பான்டனுக்கான வனவியல் பிரிவு எண் III) இந்த இடத்தை ஒரு சுற்றுலாத் தலமாக உருவாக்கத் தொடங்கியது.
# கவா புத்தி

## தளத்தில்

இந்த ஏரியைச் சுற்றியுள்ள பகுதி பெரிதும் காடுகளாக உள்ளது. பதுஹா மலையின் ஓரத்தில் அமைந்திருக்கும் பள்ளத்தின் உயரமான சுவர்களால் சூழப்பட்ட ஏரிக்கு கீழே ஒரு பாதை உள்ளது. ஏரியில் இருந்து நல்ல நீராவி மற்றும் கந்தக வாயு குமிழ் இருப்பதால் கந்தகத்தின் வாசனை வலுவானதாக உள்ளது. ஏரியைச் சுற்றிலும், அருகிலுள்ள காடு வழியாக பதூஹா மலையின் சிகரம் வரை தடங்கள் உள்ளன. பார்வையாளர்கள் பள்ளம் பகுதியைச் சுற்றி நடக்கலாம் அல்லது பல்வேறு முகாம்களில் அமரலாம். ஜாவாவில் குறைந்த உயரத்தில் பரவலாகக் காணப்படாத உள்ளூர் தாவரங்கள் ஜாவானீஸ் எடெல்விஸ் மற்றும் கான்டிஜி ( *தடுப்பூசி வரிங்கிஃபோலியம்* ) ஆகியவை அடங்கும். கழுகுகள், ஆந்தைகள், குரங்குகள், சுட்டி மான் மற்றும் வன பன்றிகள் ஆகியவை இங்கு காணக்கூடிய விலங்குகள் மற்றும் பறவைகள் ஆகும். சிறுத்தை புலிகள், சிறுத்தைகள் மற்றும் மலைப்பாம்புகளும் சில நேரங்களில் அருகிலுள்ள காட்டில் காணப்படுகின்றன.  
ஏரிக்கு அருகில் பலவிதமான எளிய வசதிகள் உள்ளன. ஏராளமான வாகன நிறுத்துமிட வசதி மற்றும் பொது கழிப்பறைகள் உள்ளன. தொழில் முனைவோர் விற்பனையாளர்கள் ஆபரணங்கள் மற்றும் உணவை விற்கிறார்கள். இத்தளம் நன்கு அடையாளம் காணப்பட்டுள்ளது. உள்ளூர் விவசாயிகள் பெரும்பாலும் இப்பகுதியில் பரவலாக விளைவிக்கப்படும் ஸ்ட்ராபெர்ரி, வேகவைத்த சோளம் மற்றும் பூசணி விதைகள் ( பெப்பிடா ) போன்ற பல்வேறு பொருட்களை விற்பனை செய்வதற்கான வாய்ப்பைப் பயன்படுத்துகிறார்கள் .  
கவா புதிஹ் மற்றும் அதைச் சுற்றியுள்ள பகுதிகளில் ஹாட் ஸ்பாக்கள் போன்ற தங்குமிட வசதிகள் உள்ளன. இது, பண்டுங்கிலிருந்து வருபவர்களுக்கு ஒரு பிரபலமான இடமாக உள்ளது. வார இறுதி நாட்களிலும், விடுமுறை நாட்களிலும், இந்தோனேசிய சுற்றுலாப் பயணிகள் அதிக எண்ணிக்கையில் கவா புதிஹ்க்கு வருகிறார்கள். இந்த தளம் இதுவரை சர்வதேச சுற்றுலா பயணிகளுக்கு நன்கு அறியப்படவில்லை. தளத்தின் *பெர்ஹுதானி* ஊழியர்களின் கூற்றுப்படி, பொது விடுமுறை நாட்களில் 10,000 பேர் வரை பார்வையிடலாம் என்று அறியப்படுகிறது. மொத்த பார்வையாளர்களின் எண்ணிக்கை ஆண்டுக்கு 300,000 பேர் ஆக உள்ளது.
# நதீம் பேக் ( நடிகர் )

**மிர்சா நசீர் பேக்** (ஆங்கிலம்: Nadeem Baig) என்பவர் 1941 சூலை 19 அன்று பிறந்த ஒரு பாக்கித்தான் நடிகர், பாடகர் மற்றும் தயாரிப்பாளர் ஆவார். மேலும் இவர் நதீம் பேக் என்ற மேடைப் பெயரால் நன்கு அறியப்பட்டார். நதீம் பேக் 1967 ஆம் ஆண்டில் தனது தொழில் வாழ்க்கையின் தொடக்கத்திலிருந்து, இருநூறுக்கும் மேற்பட்ட படங்களில் தோன்றிய அவர், 1997 ஆம் ஆண்டின் "பிரைட் ஆஃப் பெர்ஃபாமன்ஸ்" விருது உட்பட பல்வேறு விருதுகளை வென்றுள்ளார். நடிகர் அமிதாப் பச்சனுக்கு இந்தியாவில் கிடைக்கும் பரவலான ரசிகர்களின் ஆதரவு இவருக்கு பாகிஸ்தானில் கிடைக்கப்படுகிறது.
# நதீம் பேக் ( நடிகர் )

## ஆரம்பகால வாழ்க்கை

நவீன ஆந்திராவின் விசயவாடாவில் பேக் பிறந்தார். இது 1941 இல் பிரித்தானிய இந்தியாவில் சென்னை மாகாணத்தின் ஒரு பகுதியாக இருந்தது. 1947 ல் பாகிஸ்தான் சுதந்திரம் அடைந்த பின்னர் நதீம் பேக் தனது குடும்பத்தினருடன் பாக்கித்தானுக்கு குடிபெயர்ந்தார். அவர் தனது உயர்நிலைப் பள்ளியை முடித்து, திரையுலகில் நுழைவதற்கு முன்பு கராச்சியில் சில ஆண்டுகள் கல்லூரியில் பயின்றார்.  
நதீம் உள்ளிட்ட கலைஞர்களான தலத் உசேன், எம்.சாகீர் கான், அப்தாப் அஸீம், சலீம் ஜாஃப்ரி, மற்றும் தொலைக்காட்சி தயாரிப்பாளர் இக்பால் ஹைதர் ஆகியோர் அனைவரும் 1960 களில் கராச்சியில் உள்ள ஒரு சங்கத்தில் சக நடிகர்களாக இருந்தார்கள். அவரும் அவரது நண்பர்களான அமீர் அகமது கான் மற்றும் காசிம் சித்திகி ஆகியோர் பல இசை போட்டிகளில் வென்றுள்ளனர். அந்த இசை போட்டி ஒன்றில், இவரை பாடகர் ஃபெர்தௌசி ரஹ்மான் கவனித்தார். இவரது பாடும் திறமையால் அவர் ஈர்க்கப்பட்டு, டாக்காவின் திரையுலகில் பின்னணி பாடலை பாடுவதற்கு முயற்சிக்க இவரை ஊக்குவித்தார்.
# நதீம் பேக் ( நடிகர் )

## தொழில்

நதீமின் திரைப்பட வாழ்க்கை 2019 ஆம் ஆண்டில் 50 ஆண்டுகளுக்கும் மேலாக நீடிக்கிறது. அவர் 1967 ஆம் ஆண்டில் தனது திரைவாழ்க்கையைத் தொடங்கினார் மற்றும் தனது முதல் படமான *சகோரி" (1967) என்ற படத்தில் ஷபனா என்ற பங்களாதேஷ் நடிகையுடன் ஒரு முக்கிய பாத்திரத்தில் தோன்றினார். இந்த படத்தை கேப்டன் எத்தேஷாம் தயாரித்து இயக்கியுள்ளார்.1968 ஆம் ஆண்டில் இவரின் மகளை நதீம் திருமணம் செய்தார்.இந்த படம் மேற்கு மற்றும் கிழக்கு பாக்கித்தான் திரையுலகின் இரு சுற்றுகளிலும் சிறப்பாக செயல்பட்டது.*  
சிறந்த நடிகர் பிரிவில் நிகோரி விருதினை வென்றார். நதீமின் படங்களில் *நடான்* (1973), "அனாரி", "பெச்சன்" (1975), "தலாஷ்" (1976), "ஐனா' (1977), "ஹம் தோனா" (1980), "இலாஜாவாப்", "குர்பானி" (1981), "சாங்தில்" (1982), மற்றும் தெக்லீஸ்" ( 1983) குறிப்பிடத்தகவையாகும். அவர் நடிகை ஷபனாவுடன் ஒரு பிரபலமான திரை ஜோடியாக திகழ்ந்தார், அவருடன் இவர் தனது பெரும்பாலான படங்களில் நடித்துள்ளார்.. நடிப்பு தவிர, படங்களுக்கு பல பாடல்களை நதீம் பாடியுள்ளார். name=cineplot/>
# நதீம் பேக் ( நடிகர் )

## பின்னணிப் பாடகர்கள்

அவரது திரை வாழ்க்கையில்,பெரும்பாலும் பின்னணிப் பாடகர் அஹ்மத் ருஷ்டி இவருடையப் பாடல்களை பாடினார். பின்னர் பாடகர் அக்லக் அகமது என்பவர் குரல் கொடுத்தார். ருஷ்டியின் குரலில் உள்ள பாடல்கள் அவரது வேலையை எளிதாக்கியது மற்றும் தனது வெற்றியில் குறிப்பிடத்தக்க பங்கைக் கொண்டிருந்தது என்பதை அவரே ஒப்புக் கொண்டார். அவருக்கு குரல் கொடுத்த மற்ற பின்னணிப் பாடகர்கள் மெஹ்தி ஹாசன், மசூத் ராணா, முஜீப் ஆலம், ஆசாத் அமானத் அலிகான், பஷீர் அகமது, உஸ்தாத் அமானத் அலிகான் மற்றும் ஏ நய்யர் ஆகியோரும் அடங்குவர்.
# நதீம் பேக் ( நடிகர் )

## தனிப்பட்ட வாழ்க்கை

நதீம் 1968 ஆம் ஆண்டில் பங்களாதேஷ் பெண்ணான ஃபர்சானாவை மணந்தார். அவர்கள் 1998 இல் இருவரும் பிரிந்தனர். அவர்களுக்கு இரண்டு மகன்களும் ஒரு பேத்தியுடன் பங்களாதேஷில் வசிக்கிறார்கள். அவர் கிரிக்கெட்டின் தீவிர ரசிகர் மற்றும் பில்லியர்ட் வீரர் ஆவார்.
# சோடியம் பெரயோடேட்டு

**சோடியம் பெரயோடேட்டு** *(Sodium periodate)* என்பது NaIO<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். சோடியம் நேர்மின் அயனியும் பெரயோடேட்டு எதிர்மின் அயனியும் சேர்ந்து இச்சேர்மத்தை உருவாக்குகின்றன. பெரயோடிக் அமிலத்தின் சோடியம் உப்பு சோடியம் பெரயோடேட்டு என்ற வகையாகவும் இதை கருதலாம். பல பெரயோடேட்டுகள் போல சோடியம் பெரயோடேட்டும் இரண்டு வெவ்வேறு வகையான வடிவங்களில் காணப்படுகிறது. சோடியம் மெட்டாபெரயோடேட்டும் (NaIO4,) சோடியம் ஆர்த்தோபெரயோடேட்டும் (Na2H3IO6) அவ்விரண்டு வகைகளாகும். பொதுவாக சோடியம் ஆர்த்தோபெரயோடேட்டு என்பது சோடியம் ஐதரசன் பெரயோடேட்டு என்ற பெயரால் குறிக்கப்படுகிறது. ஆனால் முழுமையாக வினைபுரிந்த சோடியம் ஆர்த்தோபெரயோடேட்டு உப்பைக் (Na5IO6) கூட தயாரிக்க முடியும். இவ்விரு உப்புகளும் ஆக்சிசனேற்றும் முகவர்களாக மிகுந்த பயனளிக்கும் சேர்மங்களாகும்.
# சோடியம் பெரயோடேட்டு

## தயாரிப்பு

பாரம்பரியமாக பெரயோடேட்டு பொதுவாக சோடியம் ஐதரசன் பெரயோடேட்டு (Na<sub>3</sub>H<sub>2</sub>IO<sub>6</sub>).. அல்லது இதேபோல் அயோடேட்டுகளுடன் புரோமின் மற்றும் சோடியம் ஐதராக்சைடுடன் சேர்த்து ஆக்சிசனேற்றம் செய்தும் இதை தயாரிக்கலாம். :NaIO<sub>3</sub> + Cl<sub>2</sub> + 4&nbsp;NaOH → Na<sub>3</sub>H<sub>2</sub>IO<sub>6</sub> + 2&nbsp;NaCl + H<sub>2</sub>O
:NaI + 4&nbsp;Br<sub>2</sub> + 10&nbsp;NaOH → Na<sub>3</sub>H<sub>2</sub>IO<sub>6</sub> + 8&nbsp;NaBr + 4&nbsp;H<sub>2</sub>O
நவீன தொழில்துறை அளவிலான உற்பத்தியில் அயோடேட்டுகள் மின்வேதியியல் முறையில் ஆக்சிசனேற்றம் செய்யப்படுகின்றன. ஈயம் டையாக்சைடு (PbO2) நேர்மின் வாயாகவும் கீழ்கண்ட திட்டமின்வாய் அழுத்த அளவுகளும் இவ்வினைக்கான நிபந்தனைகளாக கடைபிடிக்கப்படுகின்றன.
:H<sub>5</sub>IO<sub>6</sub> + H<sup>+</sup> + 2&nbsp;e<sup>−</sup> → + 3&nbsp;H<sub>2</sub>O *E*°&nbsp;=&nbsp;1.6&nbsp;V
சோடியம் ஐதரசன் பெரயோடேட்டுடன் நைட்ரிக் அமிலத்தைச் சேர்த்து நிகழும் நீர்நீக்க வினையின் மூலம் சோடியம் மெட்டாபெரயோடேட்டு தயாரிக்க முடியும்.
:Na<sub>3</sub>H<sub>2</sub>IO<sub>6</sub> + 2&nbsp;HNO<sub>3</sub> → NaIO<sub>4</sub> + 2&nbsp;NaNO<sub>3</sub> + 2&nbsp;H<sub>2</sub>O
# சோடியம் பெரயோடேட்டு

## கட்டமைப்பு

I41/a என்ற இடக்குழுவுடன் இலேசாக சிதைந்த IO−4 அயனிகளைக் கொண்ட நாற்கோண படிக வடிவத்தில் சோடியம் மெட்டாபெரயோடேட்டு காணப்படுகிறது. இக்கட்டமைப்பிலுள்ள I–O பிணைப்புகளின் சராசரி தொலைவு 1.775 ஆங்சுட்ராம் ஆகும். Na+ அயனிகளை எட்டு ஆக்சிசன் அணுக்கள் 2.54 மற்றும் 2.60 ஆங்சுட்ராம் தொலைவில் சூழ்ந்துள்ளன.  
Pnnm என்ற இடக்குழுவுடன் செஞ்சாய்சதுர படிக வடிவத்தை சோடியம் ஐதரசன் பெரயோடேட்டு ஏற்கிறது. அயோடின் மற்றும் சோடியம் அணுக்கள் இரண்டும் 6 ஆக்சிசன் அணுக்களின் எண்முக கோண வடிவத்தில் சூழப்பட்டுள்ளன. இருப்பினும் NaO6 எண்முகம் வலுவாக சிதைந்துள்ளது. IO6 மற்றும் NaO6 குழுக்கள் பொதுவான செங்குத்துகள் மற்றும் விளிம்புகள் வழியாக இணைக்கப்பட்டுள்ளன .  
C2/m என்ற இடக்குழுவுடன் ஒற்றை சாய்வு வடிவத்தில் சோடியம் பெரயோடேட்டு படிகமாகிறது என தூள் விளிம்பு விளைவு சோதனைகள் தெரிவிக்கின்றன.
# சோடியம் பெரயோடேட்டு

## பயன்கள்

அருகிலுள்ள இரண்டு ஆல்டிகைடு குழுக்களை வெளியேற்றும் டையால்களுக்கு இடையில் சாக்கரைடு வளையங்களை திறப்பதற்காக சோடியம் பெரயோடேட்டு கரைசலைப் பயன்படுத்தப்படலாம். இந்த செயல்முறை பெரும்பாலும் சாக்கரைடுகளை பெயரிடுவதற்கு ஒளிரும் மூலக்கூறுகள் அல்லது பயோட்டின் போன்ற பிற குறிச்சொற்கள் பயன்படுத்தப்படுகின்றன. ஏனெனில் இந்த செயல்முறைக்கு அருகிலிருக்கும் டையால்கள் தேவைப்படுகின்றன. டி.என்.ஏ மூலக்கூறுக்குப் பதிலாக ஆர்.என்.ஏ மூலக்கூறின் 3′-முனைகளை பெயரிடுவதற்கு பெரும்பாலும் தெரிவு செய்யப்பட்ட பெரயோடேட்டு ஆக்சிசனேற்றம் பயன்படுத்தப்படுகிறது. ரைபோசில் அருகிலுள்ள டையால்கள் இருக்கின்றன. ஆனால் டியாக்சிரைபோசில் அருகாமை டயால்கள் இல்லை.  
கரிம வேதியியலில் டையால்களை இரண்டு ஆல்டிகைடுகளாக பிளப்பதற்கு சோடியம் பெரயோடேட்டு பயன்படுத்தப்படுகிறது  
.  
சுற்றுச்சூழலுக்கு தீங்கு விளைவிக்கும் பேரியம் நைட்ரேட்டு மற்றும் பொட்டாசியம் பெர்குளோரேட்டு போன்றவற்றை தடங்காட்டும் வெடிபொருள்களில் பயன்படுத்த சோடியம் மெட்டா பெரயோடேட்டு இடப்பெயர்ச்சி செய்யுமென 2013 ஆம் ஆண்டில் அமெரிக்க இராணுவம் அறிவித்த்து . .
# சோடியம் ஐப்போநைட்ரைட்டு

**சோடியம் ஐப்போநைட்ரைட்டு** *(Sodium hyponitrite)* என்பது Na<sub>2</sub>N<sub>2</sub>O<sub>2</sub> அல்லது (Na+)2[ON=NO]2−. என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இரண்டு வகையான ஐப்போநைட்ரைட்டு அயனிகள் காணப்படுகின்றன. அவை சிசு வடிவம் மற்றும் டிரான்சு வடிவம் என்ற பெயரால் அழைக்கப்படும் ஒருபக்க மாற்றியன் மற்றும் மாறுபக்க மாற்றியன் என்பனவாகும். மாறுபக்க மாற்றியன் வடிவம் பொதுவானது என்றாலும் ஒருபக்க மாற்றியனையும் தயாரிக்க முடியும். மாற்பக்க மாற்றியனைவிட ஒருபக்க மாற்றியன் வினைத்திறன் மிக்கதாகும்
:2 NaNO<sub>2</sub> + 4 Na(Hg) + 2 H<sub>2</sub>O → Na<sub>2</sub>N<sub>2</sub>O<sub>2</sub> + 4 NaOH + 4 Hg.
மாறுபக்க-சோடியம் ஐப்போநைட்ரைட்டு 1927 ஆம் ஆண்டு ஏ.டபிள்யூ சிகாட்டு என்பவரால் முதன்முதலில் தயாரிக்கப்பட்டது. அவர் இவ்வினையில் ஆல்க்கைல் நைட்ரைட்டுகள், ஐதராக்சிலமோனியம் குளோரைடு மற்றும் சோடியம் ஈத்தாக்சைடு ஆகிய வேதிப்பொருட்களை வினைபுரியச் செய்தார்
: RONO + NH<sub>2</sub>OH + 2 EtONa → Na<sub>2</sub>N<sub>2</sub>O<sub>2</sub> + ROH + 2 EtOH
டி.மெண்டென்கால் என்பவர் 1974 இல் நைட்ரிக் ஆக்சைடுடன் 1,2-டைமெத்தாக்சியீத்தேனில் உள்ள சோடியம் உலோகம், தொலுயீன் மற்றும் பென்சோபீனோன் ஆகிய வினைப்பொருட்களை வினைபுரியச் செய்து இதை தயாரித்தார். விளைபொருளுடன் பின்னர் நீரை சேர்த்து சோடியம் ஐப்போநைட்ரைட்டு பிரித்தெடுக்கப்பட்டது.
சோடியம் நைட்ரைட்டை மின்னாற்பகுப்பு செய்து தயாரிக்கும் முறையிலும் இச்சேர்மத்தை தயாரிக்க முடியும்.
# சோடியம் ஐப்போநைட்ரைட்டு

### நீரேற்றுகள்

மாறுபக்க–சோடியம் ஐப்போநைட்ரைட்டின் பல்வேறு வகையான நீரேற்றுகள் <sub>*x*</sub> அறியப்படுகின்றன. இவற்றில் X- இன் மதிப்பு 2, 3.5, 4, 5, 6, 7, 8, மற்றும் 9 என மாறுபடுகிறது;. ஆனால் இக்கருத்தில் சில சர்ச்சைகளும் உள்ளன.
நீரேற்றம் அடையும் தண்ணீர் அயனிகளுடன் ஒருங்கிணைவதற்குப் பதிலாக அணிக்கோவையில் சற்று பிடிக்கப்பட்டது போல காணப்படுகிறது.
நீர்ம டைநைட்ரசன் டெட்ராக்சைடு (|N<sub>2</sub>O<sub>4</sub>) ]] மாறுபக்க-சோடியம் ஐப்போநைட்ரைட்டை ஆக்சிசனேற்றம் செய்து சோடியம் பெராக்சோ ஐப்போநைட்ரைட்டைக்[ON=NOO]<sup>2−</sup>) கொடுக்கிறது..
# சோடியம் ஐப்போநைட்ரைட்டு

## ஒருபக்க மாற்றியன்

சிசு-சோடியம் ஐப்போநைட்ரைட்டு எனப்படும் ஒருபக்க-சோடியம் ஐப்போநைட்ரைட்டு வெண்மையான படிகத் திண்மம் ஆகும். அசிட்டோன் போன்ற புரோட்டான் வழங்கா கரைப்பான்களில் இது கரையாது. மாறுபக்க-சோடியம் ஐப்போநைட்ரைட்டு போல அல்லாமல் நீர் மற்றும் புரோட்டான் வழங்கும் கரைப்பான்களால் சிதைக்கப்படுகிறது
# சோடியம் ஐப்போநைட்ரைட்டு

## ஒருபக்க மாற்றியன்

### பண்புகளும் வினைகளும்

நீரிலி வடிவ ஒருபக்க-சோடியம் ஐப்போநைட்ரைட்டு உப்பு 325 பாகை செல்சியசு வெப்பநிலை வரையில் நிலைப்புத்தன்மையுடன் காணப்படுகிறது. விகிதச்சமனின்றி பிரியும்போது நைட்ரசனையும் சோடியம் ஆர்த்தோநைட்ரைட்டையும் கொடுக்கிறது:
: 3 → 2 + 2
பொதுவாக மாறுபக்க மாற்றியனைவிட ஒருபக்க மாற்றியன் அதிக வினைத்திறன் கொண்ட சேர்மமாக காணப்படுகிறது..
# சோடியம் ஐப்போநைட்ரைட்டு

## இதையும் காண்க

- ஐப்போநைட்ரசு அமிலம்
# யோகியாகார்த்தா ஆடினின்கிராத்து அரண்மனை

**யோகியாகார்த்தா ஆடினின்கிராத்து அரண்மனை** (*Kraton of Yogyakarta*, இந்தோனேசியம்: *Keraton Ngayogyakarta Hadiningrat*, "கிராத்தொன் யோகியாக்கார்த்தா ஆடினின்கிராத்து"; சாவகம் : ꦏꦿꦠꦺꦴꦤ꧀ꦔꦪꦺꦴꦒꦾꦏꦂꦠꦲꦢꦶꦤꦶꦔꦿꦠ꧀) என்பது இந்தோனேசியா, யோகியாகர்த்த சிறப்பு பகுதி யோகியாக்கார்த்தாவில் அமைந்துள்ள ஒரு அரண்மனை வளாகம் ஆகும். இது யோக்யககர்த்தாவின் சுல்தான் மற்றும் அவரது குடும்பத்தினர் இருந்து வந்த இடம் ஆகும். இந்த வளாகம் ஜாவானிய பண்பாட்டு மையமாகும். இந்த வளாகத்தில் அரச கலைப்பொருட்களைக் கொண்டுள்ள அருங்காட்சியகம் உள்ளது. இதை *யோகயாகார்த்த கிராட்டன் கார்ட்ஸ்* ( இந்தோனேசிய: *பிரஜூரித் கெரட்டன் நாகயோகியகார்த்தா ஹாடினிங்கிராட்* ) என அழைக்கப்படுகின்ற பாதுகாவலர்கள் பாதுகாத்து வருகின்றனர்.
# யோகியாகார்த்தா ஆடினின்கிராத்து அரண்மனை

## வரலாறு

இந்த வளாகம் 1755-1756 ( ஏ.ஜே. 1682) ஆம் ஆண்டில் ஆயோகயகர்த்தாவின் முதல் சுல்தானான ஹமெங்க்குபுவோனோ I என்பவருக்காக கட்டப்பட்ட அரண்மனை ஆகும். ஜியாந்தி ஒப்பந்தத்தில் கையெழுத்திட்ட பிறகு மன்னர் மேற்கொண்ட செயல்களில் முதல் செயல் ஆகும்., இது டச்சு கிழக்கிந்திய கம்பெனியின் கீழ் யோககர்த்தா சுல்தான் ஆட்சி உருவானதை அங்கீகரித்தது. இரண்டு ஆறுகளுக்கு இடையில் அமைந்துள்ள ஆலமரக் காடு அமைந்துள்ள பகுதி அதன் பாதுகாப்பு கருதி அரண்மனைக்கான இருப்பிடமாகத் தேர்ந்தெடுக்கப்பட்டது.  
ஜூன் 20, 1812 ஆம் நாளன்று பிரிட்டானிய அரசியலாளரும் ஜாவகத்தின் துணை ஆளுநருமாக இருந்த இசுடாம்போர்டு இராஃபிள்சு 1,200 பேர் கொண்ட பிரித்தானிய படையுடன் பெரிய அடரச நகரமான யோக்யகர்த்தாவைத் தாக்க வழிநடத்திச் சென்றார். அவர்கள் ஆங்கிலேயர்களை விட அதிகமாக எண்ணிக்கையில் இருந்தபோதிலும், ஜாவானியர்கள் அவர்களுடைய தாக்குதலை எதிர்கொள்ளும் நிலையில் தயாராக இல்லை. ஒரே நாளில் யோககர்த்தா வீழ்ந்தது. அரண்மனை தாக்கப்பட்டதோடு, எரிக்கப்பட்டது. மொத்தம் £ 15,000 (தற்போது, 000 500,000 மதிப்புடையது) மதிப்புள்ள தங்கம், நகைகள் மற்றும் நாணயங்கள் அவர்களால் கொள்ளையடிக்கப்பட்டன. இது ஜாவானிய நீதிமன்றத்தின் மீதான முதல் தாக்குதலாக அமைந்தது. இதன் காரணமாக சுல்தானகம் காலனித்துவ அதிகாரத்திற்கு அடிபணிய வேண்டிய நிலை ஏற்பட்டது. தற்போது காணப்படுகின்ற அரண்மனையின் பெரும்பகுதி சுல்தான் ஹமெங்க்குபுவோனோ VIII என்பவரால் கட்டப்பட்டது. இவர் 1921 ஆம் ஆண்டு முதல் 1939 ஆம் ஆண்டு வரை ஆட்சி செய்தார். மறுபடியும் இந்த அரண்மனை 1876 ஆம் ஆண்டு மற்றும் 2006 ஆம் ஆண்டுகளில் பூகம்பங்களுக்குப் பிறகு மீண்டும் மறுகட்டுமானம் செய்யப்பட்டது.
# யோகியாகார்த்தா ஆடினின்கிராத்து அரண்மனை

## கட்டிடக்கலை

இந்த அரண்மனையின் முதன்மையான கட்டிடக் கலைஞர் சுல்தான் ஹமெங்க்குபுவானோ I ஆவார். இவர்தான் யோககர்த்தாவின் சுல்தானியம் எனப்படுகின்ற சுல்தானிய ஆட்சியை நிறுவினார். அவரது கட்டடக்கலை நிபுணத்துவம் டச்சு அறிவியலாளரான தியோடோர் காட்டியர் தாமஸ் பீகாட் என்பவரால் பாராட்டுப் பெற்றவர் ஆவார். லூசியன் ஆடம் அவரை சுரகர்த்தா சுல்தானியத்தை நிறுவிய பகுபுவோனா II என்பவரை ஒரு தகுதியான வாரிசு என நினைத்துக் கொண்டிருந்தார். அரண்மனைக்கான வடிவமைப்பு என்பதானது பழைய நகரான யோக்யகர்த்தாவின் அடிப்படை வடிவமைப்பைப் பின்பற்றிய நிலையில் அமைந்திருந்தது. அது 1755-1756 ஆம் ஆண்டில் கட்டி முடிக்கப்பட்டது. பின்னர் மற்றொரு கட்டிடம் பின்னர் ஆட்சி செய்த யோய்கர்த்தாவின் சுல்தானால் கட்டப்பட்டது.  
இந்த வளாகத்தில் தெற்கு கடற்கரையிலிருந்து மணலால் மூடப்பட்ட ஒரு முற்றமும், ஒரு முதன்மைக் கட்டிடமும், இரண்டாம் கட்டடமும் உள்ளன. கட்டிடங்கள் *செமார்* *டினாண்டு* பாணியில் *ரெகோல்* என்ற ஒரு சுவரால் பிரிந்த வகையில் காணப்படுகின்றன. அரண்மனையில் உள்ள கதவு தடிமனான தேக்கு மரத்தால் செய்யப்பட்டதாகும். ஜாவானிய கட்டிடக்கலையில் ஒரு வாயிலுக்குப் பின்னால் (அல்லது முன்னால்) வழக்கமாக ஒரு இன்சுலேடிங் சுவர் ( *ரென்டெங்* அல்லது *பதுரோனோ* ) காணப்படுகிறது. சில இடங்களில் அது ஒரு தனித்துவமான, பாரம்பரிய ஆபரண வேலைப்பாடுகளைக் கொண்டு அமைந்துள்ளது.  
வளாகத்தில் அமைந்துள்ள மர கட்டிடங்கள் ஒரு பாரம்பரிய ஜாவானிய கட்டடக்கலை பாணியில் உள்ளன. அவை தாவரங்கள், விலங்கினங்கள் அல்லது இயற்கை வடிவங்களால் அலங்கரிக்கப்பட்டுள்ளன. அவற்றில் வெளிநாட்டு தாக்கங்களும் (போர்த்துகீசியம், டச்சு மற்றும் சீனர்கள் ) காணப்படுகின்றன. கட்டிடங்கள் *ஜாக்லோ* v;என்று அழைக்கப்படுகின்ற வட்டாரக் கட்டுமான பாணியில் அமைந்துள்ளன.  
*ட்ரெப்சாய்டல் ஜாக்லோ* கூரை என்பது பொதுவாக சிவப்பு அல்லது சாம்பல் சிங்கிள்ஸ், ஓடுகள் அல்லது துத்தநாகம் போன்றவற்றால் மூடப்பட்டிருக்கும். இதனை மத்திய தூண் ( *சோகோ குரு எனப்படும் நான்கு முக்கிய தூண்கள்* ) மற்றும் இரண்டாம் நிலை தூண்கள் தாங்குகின்றன. தூண்கள் பொதுவாக அடர் பச்சை அல்லது கருப்பு, மஞ்சள், வெளிர் பச்சை, சிவப்பு அல்லது தங்க வண்ணம் ஆகியவற்றைக் கொண்டு அமைந்துள்ளன. மற்ற மர கட்டுமானக் கூறுகள் தூண்களின் நிறத்தோடு பொருந்தி வரும் அமையில் அமைக்கப்பட்டுள்ளன.  
கல் பீடத்திற்கு ( *ஓம்பக்* ), கருப்பு நிறம் தரப்படுகிறது. தங்க அலங்காரம் அதில் காணப்படுகிறது. கட்டிடத்தின் சுவர்கள் மற்றும் வளாகத்தில் பெரும்பாலாக வெண்மை நிறம் பூசப்பட்டுள்ளது. தளம், பொதுவாக வெள்ளை பளிங்கு அல்லது வடிவமைக்கப்பட்ட ஓடுகளைக் கொண்டு அமைந்துள்ளது. அது மணல் முற்றத்தை விட சற்று உயர்ந்த நிலையில் உள்ளது. சில கட்டிடங்கள் உயர்ந்த முதன்மைத் தளத்தைக் கொண்டு அமைந்துள்ளன. மற்ற கட்டிடங்களில் சுல்தானின் சிம்மாசனத்திற்கு ஒரு சதுர கல் ( *செலோ கிலாங்* ) அமைக்கப்பட்டுள்ளது.  
ஒவ்வொரு கட்டிடமும் அதன் பயன்பாட்டு அடிப்படையில் வகைப்படுத்தப்பட்டு அமைந்துள்ளது. முதன்மைக் கட்டிடத்தில் (சுல்தானால் பயன்படுத்தப்படுகிறது) கீழ் நிலைக் கட்டிடங்களைக் காட்டிலும் அதிகமான அலங்காரங்களைக் கொண்டு அமைந்துள்ளது. கீழ்நிலைக் கட்டடங்கள் எளிமையான அலங்காரத்தைக் கொண்டிருக்கின்றன அல்லது எந்த அலங்காரமும் இல்லாமல் உள்ளன.
# யோகியாகார்த்தா ஆடினின்கிராத்து அரண்மனை

## நிகழ்ச்சிகள்

இந்த அரண்மனையில் *கேமலன்* (இசை), ஜாவானிய நடனம், *மாகபட்* (கவிதை) மற்றும் *வயாங்* (நிழல் பொம்மலாட்டம்) போன்ற நிகழ்ச்சிகள் நிகழ்த்தப் பெறுகின்றன.
# யோகியாகார்த்தா ஆடினின்கிராத்து அரண்மனை

## பிரசித்தி பெற்ற பண்பாடு

தி அமேசிங் ரேஸ் 19 என்ற தொலைக்காட்சித் தொடரில் க்ராட்டன் நாகயோகியகார்த்தா ஹாடினிங்கிராட் இரண்டாவது இடத்தைப் பெற்றுள்ளது.
# யோகியாகார்த்தா ஆடினின்கிராத்து அரண்மனை

## பிற அரண்மனைகள்

- கெதுங் அகுங், யோக்யகர்த்தா
- பொகோர் அரண்மனை, பொகோர்
- தம்பக்சைரிங் அரண்மனை, பாலி
- சிபனாஸ் அரண்மனை, சிபனாஸ்
- இஸ்தானா நெகாரா (ஜகார்த்தா)
- மெர்டேகா அரண்மனை, மத்திய ஜகார்த்தா
# கெதுங் அகுங், யோக்யகர்த்தா

**கெதுங் அகுங் (Gedung Agung)** (ஆங்கிலம் *: தி கிரேட் பில்டிங்* ) இந்தோனேசியாவில் அமைந்துள்ள ஆறு ஜனாதிபதி மாளிகைகளில் ஒன்றாகும். இது பெரிய கட்டடம் என்றும் அழைக்கப்படுகிறது. இந்த அரண்மனை யோக்யகர்த்தா நகரில் அமைந்துள்ளது. இந்த அரண்மனை வளாகம் சுமார் 4.4 ஹெக்டேர் பரப்பளவைக் கொண்டுள்ளது. இது விரேடெபர்க் கோட்டைக்கு முன்னால் அமைந்துள்ளது.
# கெதுங் அகுங், யோக்யகர்த்தா

## வரலாறு

இந்தக் கட்டடம் முதலில் 1824 ஆம் ஆண்டில் யோககர்த்தாவில் வசிக்கும் 18 வது டச்சு குடியிருப்பாளரான அந்தோனி ஹென்ட்ரிக்ஸ் ஸ்மிசெர்ட் என்பவருக்குச் சொந்தமான ஒரு தோட்டத்தில் கட்டப்பட்டது. முதல் கட்டிடம் ஏ. பேயன் என்ற கட்டிடக் கலைஞரால் வடிவமைக்கப்பட்டது ஆகும். அது வழக்கமான இண்டீய வெப்பமண்டல கட்டிடக்கலை வடிவமைப்பைக் கொண்டு அமைந்துள்ளது. இதன் கட்டுமானம் அப்போது நிகழ்ந்த ஜாவானிய இளவரசரான டச்சு காலனிய ஆதிக்கத்தை எதிர்த்து வந்த டிபோனெகோரோ தலைமையிலான கிளர்ச்சியின்போது நடைபெற்ற ஜாவா போரினால் தாமதம் ஆனது. இதன் கட்டுமானப் பணி 1832 ஆம் ஆண்டில் நிறைவு பெற்றது.  
ஜூன் 10, 1867 ஆம் ஆண்டில் நிகழ்ந்த ஒரு பூகம்ப அதிர்வு முதல் அரண்மனையை கவிழ்த்து விட்டது. 1869 ஆம் ஆண்டில் அந்தக் கட்டிடம் மீண்டும் கட்டப்பட்டது. 1927 டிசம்பர் 19 ஆம் நாளன்று யோக்யகர்த்தாவின் நிலை குடியிருப்பாளரிடமிருந்து ஒரு மாகாணத்திற்குக் கைமாறியது. இதனால் கட்டிடம் ஆளுநர் அலுவலகமாக அமைய வேண்டும் என்ற நோக்கம் மாறியது.  
இந்தோனேசிய நாட்டுச் சுதந்திரப் போராட்டத்தின் போது, தலைநகர் ஜகார்த்தா நேச நாட்டுப் படையால் ஆக்கிரமிக்கப்பட்டது. அதைத் தொடர்ந்து அரசாங்கம் 6 ஜனவரி 1946 ஆம் நாளன்று யோக்யகர்த்தாவுக்கு இடம் மாற்றம் செய்யப்பட்டது. இந்த அரண்மனை 1946 ஆம் ஆண்டு மற்றும் 1949 ஆம் ஆண்டுக்கு இடையில் ஜனாதிபதி சுகர்ணோ இல்லமாக மாற்றம் பெற்றது. 1949 டிசம்பர் 28 ஆம் நாளன்று அரசாங்கம் ஜகார்த்தாவுக்கு மாற்றப்படும் வரை இந்நிலையில் இருந்தது.  
இந்தோனேசியாவின் இரண்டாவது ஜனாதிபதியாக சுகார்த்தோ பதவிக்கு வந்த பின், இந்தோனேசியாவின் சுதந்திரத்தை நினைவுகூரும் வகையில் ஒவ்வொரு ஆகஸ்ட் 17 ஆம் நாளன்று அரண்மனை பிற்பகல் அணிவகுப்பு நடத்தப்படுகின்ற இடமாக மாற்றம் பெற்றது. பின்னர் 1991 ஆம் ஆண்டில் சுதந்திரம் அறிவிக்கப்பட்ட முதல் அதன் மகிழ்ச்சியை வெளிப்படுத்துகின்ற வகையில் ஒவ்வொரு நொடியையும் கொண்டாட இந்த கட்டிடம் பயன்படுத்தப்படுகிறது.
# கெதுங் அகுங், யோக்யகர்த்தா

## வசதிகள்

கட்டிடத்தின் முற்றத்தில் இரண்டு மீட்டர் உயரம் உள்ள "துவாரபாலா" எனப்படுகின்ற இரு பாதுகாவலர் சிலைகளும், 3.5 மீட்டர் உயரம் உள்ள "துகு தாகோபா" என்ற ஆண்டிசைட்டால் செய்யப்பட்ட நினைவுச்சின்னமும் உள்ளன. பரந்து அமைந்துள்ள அரண்மனை வளாகத்தில் மொத்தம் 26 கட்டிடங்கள் காணப்படுகின்றன. அந்தக் கட்டடங்களில் மிகவும் முக்கியமானது வருகின்ற விருந்தினர்களை உபசரிப்பதற்காகப் பயன்படுத்துகின்ற "கெடுங் இந்துக்" (தாய் கட்டிடம்) எனப்படுகின்ற முதன்மை பார்வையாளர் அரங்கம் ஆகும்.
# கெதுங் அகுங், யோக்யகர்த்தா

## பிற அரண்மனைகள்

- கிராடன் நியாயோக்யாகர்த்தா காடினின்கிராட், யோக்யகர்த்தா
- பொகோர் அரண்மனை, பொகோர்
- தம்பக்சைரிங் அரண்மனை, பாலி
- சிபனாஸ் அரண்மனை, சிபனாஸ்
- இஸ்தானா நெகாரா (ஜகார்த்தா)
- மெர்டேகா அரண்மனை, மத்திய ஜகார்த்தா
# சூரத்கர்

**சூரத்கர்** இந்திய மாநிலமான ராஜஸ்தானில் கங்காநகர் மாவட்டத்தில் உள்ள ஒரு நகரம் மற்றும் நகராட்சியாகும்.
# சூரத்கர்

## வரலாறு

சூரத்கர் நகரமானது மகாராஜா கங்கா சிங்கின் ஆட்சியில் பெரிதும் வளர்ச்சியடைந்தது. மாவட்டம் நிறுவப்பட்டபோது ஹனுமன்கர் மற்றும் பிகானேர் ஆகியவை சூரத்கர் மாவட்டத்தின் கீழ் வந்தன. 1927 இல் கங்கை கால்வாய் நிறுவப்பட்டது சூரத்கரை உருவாக்க உதவியது. பாகிஸ்தானில் இருந்து பல்வேறு அகதிகள் வந்து அங்கு குடியேறத் தொடங்கியபோது அது ஒரு நகரமாக மாறியது. சூரத்கர் மத்திய மாநில பண்ணை 1956 ஆம் ஆண்டில் நிறுவப்பட்டது. அதைத் தொடர்ந்து 1960 ஆம் ஆண்டுகளில் இந்திரா காந்தி கால்வாய் திட்டம் மற்றும் மத்திய விலங்கு இனப்பெருக்கம் பண்ணை நிறுவப்பட்டது. மேலும் விமான மற்றும் இராணுவ தள நிலையம், ஆகாஷ்வானி மற்றும் பல்வேறு அலுவலகங்கள் நிறுவப்பட்டன. சூரத்கர் வெப்ப மின் நிலையம் 1998 நவம்பர் 3 முதல் செயல்படத் தொடங்கியது. இது சூரத்கர் நகரத்தின் முன்னேற்றத்தில் மைல்கல்லாக அமைந்தது. இது 1500 மெகாவாட் வெப்ப மின் நிலையத்தைக் கொண்டுள்ளது. இது இந்தியாவில் சிறந்த முறையில் இயங்கும் ஆலைகளில் ஒன்றிற்கான விருதை வென்றுள்ளது.
# சூரத்கர்

## புவியியல்

சூரத்கர் 29.317701 ° வடக்கு 73.898935 ° கிழக்கு என்ற புவியியல் இருப்பிடத்தில் அமைந்துள்ளது. இது சராசரியாக 168 மீட்டர் (551) அடி உயரத்தைக் கொண்டுள்ளது.
# சூரத்கர்

## காலநிலை

சூரத்கர் தார் பாலைவனத்தின் எல்லைக்குள் இருப்பதால், இப்பகுதி மிகவும் வெப்பமான கோடை மற்றும் குளிர்ந்த குளிர்காலம் கொண்ட வெப்பமான பாலைவன காலநிலையைக் கொண்டுள்ளது. ஏப்ரல் முதல் அக்டோபர் வரையிலான காலப்பகுதி ஆண்டின் வெப்பமான மாதங்கள் ஆகும். இக்காலப் பகுதியில் அதிகபட்ச வெப்பநிலை 118&nbsp;°F (48&nbsp;°C) க்கு மேல் இருக்கும். மேலும் நாளின் சராசரி வெப்பநிலை 95&nbsp;°F (35&nbsp;°C) க்கு மேல் இருக்கும். மே மாதங்களில் சில நாட்களிலும், சூன் மற்றும் சூலை மாதங்களிலும் அதிகபட்ச வெப்பநிலை தொடர்ந்து 122&nbsp;°F (50&nbsp;°C) ஐ தாண்டும். ஆண்டு முழுவதும் ஈரப்பதம் 50% க்கும் குறைவாகவே இருக்கும். கோடை மற்றும் குளிர்கால மாதங்களின் உச்சத்தில் ஈரப்பதம் தொடர்ந்து 20% வீதத்திற்கும் குறைகிறது. பாலைவன காலநிலையை கொண்டிருப்பதால் மழை குறைவாக கிடைக்கின்றது. ஆண்டு முழுவதும் சராசரி மழை வீழ்ச்சி 10 அங்குலங்களுக்கும் (25 செ.மீ) குறைவாக இருக்கும். கோடை மாதங்களில் பாலைவனத்தின் குறுக்கே வீசும் வறண்ட காற்று மாலை நேரங்களில் பொதுவாகக் காணப்படும் தூசி புயல்களைத் தூண்டிவிடும். குளிர்காலம் பொதுவாக லேசானது. குளிர்க்கால வெப்பநிலை சராசரியாக 55&nbsp;°F ஆக இருக்கும். திசம்பர் மற்றும் சனவரி மாதங்களின் சில நாட்களில் வெப்பநிலை 33&nbsp;°F (1&nbsp;°C) வரை குறைகிறது.